ନୀଳଗିରିଃ(ସୌମ୍ୟାସାଇ ବାରିକ୍)କିଛି ବ୍ୟକ୍ତି ଙ୍କ ଆକ୍ରମଣ ରେ ଗୁରୁତର ହେଇ ରାସ୍ତା ରେ ପଡିଥିବା ଦୁଇ ଯୁବକଙ୍କୁ ଉଦ୍ଧାର କଲା ନୀଳଗିରି ପୋଲିସ। ସୂଚନା ରୁ ଜଣା ପଡିଛି ଆଜି ସନ୍ଧ୍ୟାରେ ନୀଳଗିରି ଥାନା ଅନ୍ତର୍ଗତ ସଜନାଗଡ଼ ନିକଟସ୍ଥ ନୂଆ ସାହି ଗ୍ରାମ ର ସୁଦର୍ଶନ ମଢ଼େଇ ( ୩୦) ଓ ମନୋଜ ପାତ୍ର (୨୫) ଧାର୍ ଦେଇଥିବା ଟଙ୍କା ମାଗିବାକୁ ସଜନାଗଡ଼ ତେଣ୍ଡା ସାହି ରାସ୍ତା ର ସଡକ ସାହି ଗାଆଁ କୁ ଯାଇଥିଲେ। ଉଧାର ଦେଇଥିବା ୧ ହଜାର ଟଙ୍କା ମାଗିବାରୁ ଉଭୟ ଙ୍କ ମଧ୍ୟରେ ବଚସା ହୋଇଥିଲା।
ଧାର ନେଇଥିବା ବ୍ୟକ୍ତି ଓ କିଛି ଯୁବକ ସଂଘବଦ୍ଧ ଭାବେ ସୁଦର୍ଶନ ଓ ମନୋଜ କୁ ଆକ୍ରମଣ କରିଥିଲେ। ପଥର ରେ ସୁଦର୍ଶନ ର ମଥା କୁ ଛେଚି ଦେଇଥିବା ବେଳେ, ମନୋଜ କୁ ମଧ୍ୟ ମାଡ ମାରି ଗୁରୁତର କରିଥିଲେ। ରକ୍ତ ଜୁଡ଼ୁବୁଡ଼ୁ ଅବସ୍ତା ରେ ଦୁଇଜଣ ରାସ୍ତା ଉପରେ ପଡିଥିବା ବେଳେ ଆକ୍ରମଣକାରୀ ମାନେ ସ୍ଥାନ ଛାଡି ପଳାଇ ଯାଇଥିଲେ।କୌଣସି ସୂତ୍ର ରୁ ନୀଳଗିରି ଆଇ. ଆଇ. ସି. ମୀନତି ବିଶ୍ବାଳ ଖବର ପାଇବା ପରେ, ସବ ଇନ୍ସପେକ୍ଟର ବାସୁଦେବ ଜୟ ସିଂହ ଓ ପୋଲିସ ବଳ ଙ୍କୁ ଘଟଣା ସ୍ଥଳ କୁ ପଠାଇ ଥିଲେ।ଘଟଣା ସ୍ଥଳରେ ପୋଲିସ୍ ପହଂଚି ରାସ୍ତା ରେ ପଡିଥିବା ଦୁଇ ଗୁରୁତର ଯୁବକ ଙ୍କୁ ୧୦୮ ଆମ୍ବୁଲାନ୍ସ ଯୋଗେ ନୀଳଗିରି ଡାକ୍ତରଖାନା କୁ ଆଣି ଚିକିତ୍ସା ପାଇଁ ଭର୍ତି କରିଥିଲେ।
ସୁଦର୍ଶନ ର ଅବସ୍ତା ଅତି ଗୁରୁତର ହେବାରୁ ୧୦୮ ଆମ୍ବୁଲାନ୍ସ ଯୋଗେ ବାଲେଶ୍ବର ମୁଖ୍ୟ ଚିକିତ୍ସାଳୟ କୁ ସ୍ଥାନାନ୍ତରିତ କରା ଯାଇଛି। ଗୁରୁତର ଅବସ୍ଥାରେ ନୀଳଗିରି ଡାକ୍ତର ଖାନା ରେ ଚିକିତ୍ସିତ ହେଉଥିବା ମନୋଜ ପାତ୍ର କୁହନ୍ତି - ସୁଦର୍ଶନ ମୋର ନିଜ ମାମୁଁ। ଆଜି ଅପରାହ୍ନ ରେ ମାମୁଁ ଙ୍କ ସହିତ ମୁଁ ଯାଇଥିଲି। ମାମୁଁ ଧାର ଟଙ୍କା ମାଗିବାରୁ, ଧାର ନେଇଥିବା ବ୍ୟକ୍ତି ଓ କିଛି ଯୁବକ ମାମୁଁ ଙ୍କୁ ହଠାତ୍ ଆକ୍ରମଣ କରିଥିଲେ। ମୁଁ ବିରୋଧ କରିବାରୁ ମୋତେ ମଧ୍ୟ ମାଡ ମାରି ଗୁରୁତର କରିଛନ୍ତି।ନ୍ୟୁଜ ଲେଖା ଯିବା ପର୍ଯ୍ୟନ୍ତ ନୀଳଗିରି ଥାନା ରେ କୌଣସି ଲିଖିତ ଅଭିଯୋଗ ହୋଇ ନଥିବା, ନୀଳଗିରି ପୋଲିସ ସୂତ୍ର ରୁ ଜଣା ପଡିଛି।
